10. รายการระหว่างกัน

นอกจากรายการระหว่างกันที่บริษัทฯ มีกับบริษัทย่อยดังที่กล่าวไว้ในเรื่องของ “การประกอบธุรกิจ
และนโยบายการลงทุนในบริษัทย่อย” (การประกอบธุรกิจในหน้า 7
และนโยบายการลงทุนในบริษัทย่อยในหน้า 25) แล้ว ในปี 2552 บริษัทฯ
และบริษัทย่อยยังมีรายการระหว่างกันกับบริษัทและบุคคลที่เกี่ยวข้องในเรื่องของการเช่าที่ดิน
และการซื้อสินทรัพย์ระหว่างกันด้วย ซึ่งผู้สอบบัญชีของบริษัทฯ
ได้รายงานไว้ในหมายเหตุประกอบงบการเงินข้อ

5 รายการบัญชีกับบุคคลหรือกิจการที่เกี่ยวข้องกันว่า “สินทรัพย์และหนี้สิน
รายได้และต้นทุนและค่าใช้จ่ายส่วนหนึ่งของบริษัทฯ
เป็นรายการที่เกิดขึ้นกับบริษัทย่อยและกิจการที่เกี่ยวข้องกัน
กิจการเหล่านี้เกี่ยวข้องกันโดยการมีบริษัทฯ เป็นผู้ถือหุ้นใหญ่ และ/หรือมีกรรมการร่วมกัน
รวมถึงการมีรายการกับบุคคลที่มีความเกี่ยวข้องกันกับกรรมการบริษัทฯ…”
รายละเอียดของรายการระหว่างกันของบริษัทฯ กับบริษัทที่เกี่ยวข้องกัน มีดังนี้

(1) รายการที่เกี่ยวข้องกันกับบริษัท เมืองไอยรา (2002) จำกัด

ที่ประชุมคณะกรรมการของบริษัทฯ ครั้งที่ 14/2551 เมื่อวันที่ 26 ธันวาคม 2551 ได้มีมติให้บริษัทฯ
เช่าที่ดินจำนวนประมาณ 300 ไร่ที่ตำบลหัวหว้า อำเภอศรีมหาโพธิ จังหวัดปราจีนบุรี จากบริษัท
เมืองไอยรา (2002) จำกัด มีกำหนดอายุสัญญา 3 ปี ในอัตราค่าเช่าปีละ 2,000,000 บาท
เพื่อใช้ประโยชน์ในการเลี้ยงสัตว์ส่วนเกิน บริษัท เมืองไอยรา (2002) จำกัด
เป็นบริษัทที่นายไพศาล เตชะรัตนไชย รองประธานกรรมการของบริษัทฯ ถือหุ้นประมาณร้อยละ
40.5 ของทุนจดทะเบียน บริษัทดังกล่าวเป็นบริษัทที่นายผิน คิ้วคชา ประธาน กรรมการบริหาร
นางอาภา คิ้วคชา กรรมการผู้จัดการใหญ่ และนางสุเนตร คิ้วคชา กรรมการของบริษัทฯ
เป็นกรรมการผู้มีอำนาจของบริษัทดังกล่าว

(2) รายการที่เกี่ยวข้องกับบริษัท เบิร์ดเซอร์คัส จำกัด

ที่ประชุมคณะกรรมการของบริษัทฯ ครั้งที่ 14/2550 เมื่อวันที่ 19 ธันวาคม 2550 ได้มีมติให้บริษัทฯ
เช่าที่ดินจำนวน 68-2-29.8 ไร่ ตั้งอยู่ที่ตำบลสามวาตะวันตก อำเภอมีบุรี (เมือง)
กรุงเทพมหานคร ซึ่งเป็นที่ดินแปลงใหญ่อยู่ติดกับบริษัทฯ จากบริษัท เบิร์ดเซอร์คัส จำกัด
ในอัตราค่าเช่าปีละ 3,000,000 บาท เพื่อประโยชน์ ในการเพาะปลูกกล้วย ข้าวโพด หญ้า ผลไม้
ผัก และต้นไม้เล็ก เพื่อใช้เป็นอาหารสำหรับสัตว์ของบริษัทฯ ทั้งนี้
เพื่อเป็นแหล่งอาหารที่สามารถมั่นใจได้ว่าปลอดสารพิษ และปลอดภัยแก่สัตว์ บริษัท เบิร์ดเซอร์คัส
จำกัด เป็นบริษัทที่นายผิน คิ้วคชา ประธานกรรมการบริหาร นางอาภา คิ้วคชา
กรรมการผู้จัดการใหญ่ และนางสุเนตร คิ้วคชา กรรมการของบริษัทฯ
เป็นกรรมการผู้มีอำนาจของบริษัทดังกล่าว

(3 ) รายการที่เกี่ยวข้องกับบริษัท ศูนย์ปลาสวยงาม บางกอกฟาร์ม จำกัด

ในระหว่างปี 2552 บริษัทฯ ได้จัดซื้อปลาแฟนซีคาร์พจากบริษัท ศูนย์ปลาสวยงาม บางกอกฟาร์ม
จำกัด เพื่อนำมาเลี้ยงเพิ่มเติมในสวนสัตว์มารีนปาร์ค
ปลาแฟนซีคาร์พมีมูลค่าที่ตกลงกันในราคาทุนประมาณ 8.4 ล้านบาท
และค่าดูแลและบริบาลอีกประมาณ 1.1 ล้านบาทด้วย บริษัท ศูนย์ปลาสวยงาม บางกอกฟาร์ม จำกัด
เป็นบริษัทที่นายธนะ คิ้วคชา และนายอำนาจ คิ้วคชา กรรมการของบริษัทฯ ถือหุ้นร้อยละ 38 และ
10 ของทุน จดทะเบียนตามลำดับ และเป็นบริษัทที่นางสาวอัมพรศรี คิ้วคชา นายธนะ คิ้วคชา
และนายอำนาจ คิ้วคชา กรรมการของบริษัทฯ เป็นกรรมการผู้มีอำนาจลงชื่อผูกพันบริษัท

(4 ) รายการที่เกี่ยวข้องกับบริษัท คชา บราเธอร์ส จำกัด

ที่ประชุมคณะกรรมการของบริษัทฯ ครั้งที่ 14/2550 เมื่อวันที่ 19 ธันวาคม 2550 ได้มีมติให้บริษัท
คชา บราเธอร์ส จำกัด ซึ่งเป็นของบุตรชายของนายผินและนางอาภา คิ้วคชา ใช้สถานที่ของบริษัทฯ
เนื้อที่ประมาณ 25 ตารางเมตรภายในบริเวณมารีนปาร์ค
เพื่อจำหน่ายไอศกรีมหลากหลายชนิดที่ผลิตเอง โดยการใช้

Know-how จากประเทศญี่ปุ่น เพื่อให้บริการแก่ลูกค้าของบริษัทฯ ที่มาเที่ยวที่ซาฟารีเวิลด์
โดยการแบ่งผล ประโยชน์จากการใช้เนื้อที่ในอัตราร้อยละ 20 สำหรับปีแรก และ 25 ในปีต่อๆ ไป
ของรายได้จากการขายไอศกรีมก่อนหักค่าใช้จ่ายใดๆ ให้บริษัทฯ โดยบริษัทฯ
เป็นฝ่ายรับผิดชอบเกี่ยวกับสถานที่และแรงงาน ส่วนบริษัท คชา บราเธอร์ส จำกัด
รับผิดชอบเกี่ยวกับค่าวัตถุดิบ